จิตแพทย์ไขข้อสงสัย เห็น-ได้ยินเสียงผี ปราบได้ไม่ต้องพึ่งน้ำมนต์
จิตแพทย์อธิบาย การเห็นผี หรือได้ยินเสียงผี ยันปราบได้ โดยไม่ต้องพึ่งน้ำมนต์ หรือแก้กรรม แค่ทานยาตามที่หมอสั่ง ประมาณ 2 อาทิตย์ ย้ำไม่ได้ลบหลู่เฟซบุ๊กเพจ หมอปอขอเล่าเรื่องโรคจิตเวช ของจิตแพทย์ ได้โพสต์ข้อความอธิบายเกี่ยวกับการได้ยินเสียงแว่ว และการเห็นผีของบางคนว่าในฐานะจิตแพทย์ หมอฟันธงให้ได้เลยว่า การเห็นผีนั้นและการพูดคุยกับผี มีอยู่จริง แต่ปัญหาคือส่วนใหญ่แล้วผีที่เห็นที่คุยด้วยนั้น ไม่ได้มีอยู่จริงพร้อมอธิบายว่าจิตแพทย์ทุกคนจะได้เจอคนไข้มากมาย ที่มาด้วยการเห็นสิ่งที่ไม่มีจริง และได้ยินเสียงที่ไม่มีจริง ซึ่งเรียกกันง่ายๆ ว่า อาการหูแว่วและภาพหลอนซึ่งอาการหูแว่วและภาพหลอน คือ การทำงานของสมองที่ผิดปกติอย่างหนึ่ง สรุปง่ายๆ ก็คือ การเห็นผีและได้ยินเสียงผี คือ อาการผิดปกติทางสมอง นั่นเอง ซึ่งปัจจุบันเราทราบอย่างชัดเจนแล้วว่า อาการดังกล่าวคือความผิดปกติของการทำงานของสารสื่อประสาท ที่เรียกว่า สารโดปามีน (dopamine) ที่มีการทำงานมากผิดปกติ ในบริเวณสมองที่เรียกว่า Mesolimbic pathwayวิธีการไล่ผีเหล่านี้ ก็ไม่ใช่การทำบุญกรวดน้ำ การเข้าวัดทำพิธีปัดเป่า การจ้างหมอผี หรือการไปแก้กรรม แต่จิตแพทย์ไล่ผีเหล่านี้ได้ด้วย ยา กินเป็นเม็ดๆ หรือฉีดยา ได้ผลดีกว่าน้ำมนต์ศักดิ์สิทธิ์เป็นไหนๆ แต่ปัญหาคือ จะไล่ผีพวกนี้ได้ต้องใช้เวลาหน่อย อย่างน้อยกินยา 2 อาทิตย์ ถึงจะเริ่มหาย ดังนั้นหากใครมีอาการดังกล่าว อยากให้รีบมาหาหมอที่โรงพยาบาล พร้อมติดแฮชแท็ก #บอกเลยผีแบบนี้พี่ปราบมาเยอะแล้วอย่างไรก็ตาม จิตแพทย์อธิบายด้วยว่านอกจากการทำงานผิดปกติของสมองเองแล้ว การมีอาการประสาทหลอน ยังสามารถเกิดได้จากการใช้ยาเสพติดแทบทุกชนิด ซึ่งรวมไปถึงเหล้า กัญชาด้วย หรือเกิดจากโรคทางกาย เช่น ลมชัก SLE ก้อนเนื้อในสมอง การบาดเจ็บของสมอง หรืออาการเพ้อสับสน (delirium) ที่เกิดจากสาเหตุทางกายต่างๆ ด้วย ดังนั้นต้องอย่าลืมหาสาเหตุด้วย โดยเฉพาะคนที่เกิดอาการแบบเฉียบพลันทันใดทั้งนี้ คนที่เห็นผีได้จริงๆ ซึ่งก็เป็นส่วนน้อย ที่ตนไม่เคยเจอ เพราะรักษาได้ ตนขอไม่ยุ่ง และไม่ลบหลู่.(อ่านโพสต์ต้นฉบับ ได้ที่นี่)
จิตแพทย์อธิบาย การเห็นผี หรือได้ยินเสียงผี ยันปราบได้ โดยไม่ต้องพึ่งน้ำมนต์ หรือแก้กรรม แค่ทานยาตามที่หมอสั่ง ประมาณ 2 อาทิตย์ ย้ำไม่ได้ลบหลู่ 
จิตแพทย์,เห็นผี,ได้ยินเสียงผี,หูแว่ว,ผิดปกติทางสมอง,กินยา,รักษา,ข่าวทั่วไป